Document ID: 32013D0793

KOMMISSIONENS AFGØRELSE
af 19. december 2013
om ændring af beslutning 2007/506/EF for at forlænge gyldigheden af miljøkriterierne for tildeling af EU-miljømærket til sæbe, shampoo og hårbalsam
(meddelt under nummer C(2013) 9223)
(EØS-relevant tekst)
(2013/793/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 66/2010 af 25. november 2009 om EU-miljømærket (1), særlig artikel 8, stk. 3, litra c),
efter høring af Den Europæiske Unions Miljømærkenævn, og
ud fra følgende betragtninger:
(1)
Kommissionens beslutning 2007/506/EF af 21. juni 2007 om opstilling af miljøkriterier for tildeling af Fællesskabets miljømærke til sæbe, shampoo og hårbalsam (2) gælder indtil den 31. december 2013.
(2)
Der er foretaget en vurdering af, hvor relevante og formålstjenlige de nuværende miljøkriterier og de tilhørende krav til vurdering og verifikation i den pågældende beslutning er. I betragtning af forløbet af revisionsprocessen vedrørende beslutningen bør gyldighedsperioden forlænges for miljøkriterierne og de tilhørende krav til vurdering og verifikation, som opstilles deri. Gyldighedsperioden for miljøkriterierne og de tilhørende krav til vurdering og verifikation, som er fastlagt i beslutning 2007/506/EF, bør forlænges til den 31. december 2014.
(3)
Beslutning 2007/506/EF bør derfor ændres i overensstemmelse hermed.
(4)
Foranstaltningerne i denne afgørelse er i overensstemmelse med udtalelsen fra det udvalg, der er nedsat ved artikel 16 i forordning (EF) nr. 66/2010 -
VEDTAGET DENNE AFGØRELSE:
Artikel 1
Artikel 4 i beslutning 2007/506/EF affattes således:
»Artikel 4
Miljøkriterierne for produktgruppen »sæbe, shampoo og hårbalsam« og de tilhørende krav til vurdering og verifikation gælder indtil den 31. december 2014.«
Artikel 2
Denne afgørelse er rettet til medlemsstaterne.
Udfærdiget i Bruxelles, den 19. december 2013.

Labels: 3
0
1
20